Hei, denne artikkelen er over ett år gammel og kan inneholde utdatert informasjon

(Dagbladet): Asylmottak er god business. Og et brødrepar har gjort det bedre enn noen andre.

Kristian og Roger Adolfsen eier asylmottak-selskapet Hero Norge AS. Og de gjør det veldig bra. Inntektene deres, ifølge skattelistene som ble offentliggjort i natt, fører dem til inntektstoppen blant de 50 personene med høyest inntekt i 2014, ifølge Skatteetaten.

Lillebror Roger Adolfsen står oppført med en inntekt på nesten 52 millioner kroner, mens storebror står oppført med en inntekt i overkant av 37 millioner kroner. Ifølge skattelistene har de en formue på henholdvis 124 og 103,5 millioner kroner.

Dagbladet har ikke kommet i kontakt med brødrene i løpet av de siste dagene.

Brødrene kjøpte driftsselskapet Hero Norge AS i mars 2014 for 200 millioner kroner, ifølge Finansavisen.

Administrerende direktør i selskapet, Tor Brekke, sa i en større reportasje om asylbransjen i Finansavisen lørdag at Hero Norge AS kanskje vil omsettes for 750 millioner kroner i år. Han forklarer overfor avisa at asylmottak er lavmarginbusiness. UDI setter driften ut på anbud og det er mer enn 38 forskrifter et asylmottak skal forholde seg til.

Skattelistene: Er inntekten oppgitt i skattelistene lavere enn det du faktisk tjente?



Inntekt

Det er fordi inntekten som oppgis i skattelistene er såkalt «



Fradragene kan være alt fra renteutgifter, pendlerutgifter, sykdomsutgifter eller liknende.



Skatteetaten har laget en



Skatt

Utliknet skatt er all skatt, inkludert trygdeavgift, toppskatt, skatt på utbytte og skatt til stat og kommune.



Formue

Formuen som er oppgitt er såkalt nettoformue, og er summen av blant annet bankinnskudd, verdipapirer og fast eiendom, minus gjeld. Det er viktig å merke seg at fast eiendom regnes etter likningsverdi, og ikke markedsverdi.



Kilde: Skatteetaten Er inntekten oppgitt i skattelistene lavere enn det du faktisk tjente?Det er fordi inntekten som oppgis i skattelistene er såkalt « alminnelig inntekt », altså nettoinntekt. Dette er summen av inntekter, minus alle fradrag Fradragene kan være alt fra renteutgifter, pendlerutgifter, sykdomsutgifter eller liknende.Skatteetaten har laget en Fradragsveileder , dersom du er usikker på hvilke fradrag du har rett på.Utliknet skatt er all skatt, inkludert trygdeavgift, toppskatt, skatt på utbytte og skatt til stat og kommune.Formuen som er oppgitt er såkalt nettoformue, og er summen av blant annet bankinnskudd, verdipapirer og fast eiendom, minus gjeld. Det er viktig å merke seg at fast eiendom regnes etter likningsverdi, og ikke markedsverdi.Kilde: Skatteetaten

Selv med flyktningstrømmen fra Syria til Europa, tror ikke Brekke det vil dukke opp mange nye asylmottak i Norge. Til Aftenposten uttalte han for en måneds tid siden:

- Det er lett å lage retorikk på det å tjene penger på flyktninger og mennesker i nød. Vi synes en del av det perspektivet er urettferdig og blir litt simpelt. At store og økonomisk solide aktører driver i denne bransjen, gjør at vi kan satse på kvalitetsheving og opplæring. Jeg tror vi har spilt en veldig viktig rolle i utviklingen av fagfeltet, sa direktør Brekke til avisa.

- Jeg aner ikke hvor stor asyltilstrømningen til Norge vil bli. Jeg overlater prognosemakeriet til UDI, og så vil vi forsøke å levere i henhold til de behovene de melder, sier Adolfsen i reportasjen i Finansavisen.

Brødrene Adolfsen er ikke bare involvert i asylbransjen og er dypt inne i hotellbransjen, eiendom og barnevern-institusjoner.

